Padwoede: Twee sake vandag in hof | Maroela Media
Meekahefele Mosooa waai vir fotograwe buite die hof. Foto: Werner Beukes / SAPA
Die saak is voorheen uitgestel vir verdere ondersoek. Meekahefele Masooa (43) is tydens 'n vorige hofverskyning op borgtog van R5 000 vrygelaat.
Pearce is op 14 Februarie vanjaar in Malibongwerylaan in Johannesburg doodgeskiet.
Masooa het in sy beëdigde verklaring gesê hy is getroud en het vier dogters. Die gesin woon in Centurion en besit 'n huis ter waarde van R2,2 miljoen. Masooa, die gesin se broodwinner, is 'n arbeidswetkonsultant.
Masooa beweer hy het uit selfverdediging opgetree.
Gregory Kleinhentz na sy hofverskyning. Foto: Werner Beukes/SAPA
Gregory Kleinhentz sal intussen Donderdag in die Randburg-landdroshof verskyn. Hy word daarvan beskuldig dat hy 'n motoris tydens 'n padwoedevoorval in Fourways, Johannesburg, aangeval het.
Die voorval het op 26 Julie in Witkoppenweg plaasgevind en is deur 'n ooggetuie afgeneem. Beeldmateriaal van die voorval het soos 'n veldbrand op sosiale media versprei.
Die video wys hoe 'n man gewelddadig 'n VW Polo skop. 'n Porsche is langs die man geparkeer. Die bestuurder van die Polo draai sy ruit af waarna die man sy arms by die motor indruk.
Volgens die slagoffer het die man glo twee blikkies uit die Porsche gegooi en het hy die man gekonfronteer, waarna die aanval plaasgevind het.
Kleinhentz het op 30 Julie in die hof verskyn waarna die saak vir verdere ondersoek uitgestel is.
Noordwes gee R240 m vir vervoer van skoolkinders
Maak n voorbeeld van hierdie…Barbare…sluit toe…
Elders het ek gelees dat Kleinhentz nie opgedaag het by 'n hof. Nou word dit gesê dat die saak uitgestel is. Wàt is die waarheid? Na gelang van visuele getuienis behoort hy toegesluit te wees en dit geld ook vir Masooa. Sulke bestuurders se bestuurlisensies behoort ook in die gedrang betrokke te wees. Behoort opgeskort te word.
Stem sluit toe en gooi die sleutel weg.
Hy pleit broodwinner te wees. Was Douglas Pearce nie dalk ook 'n broodwinner?
Ek stem Babs. En as ek reg is, is dit nie die 1ste keer wat hy in padwoede betrokke is nie. Maar dit wys jou net van watter stofasie is hulle gemaak. Maak mense dood en gaan aan met hulle lewe asof niks fout is nie. Lewe lekker en lag en waai vir die fotograwe. Amazing. Hy ken ook seker weer die regte mense op die regte plekke en weet hy gaan niks oorkom nie – net soos die vorige keer.